న్యూఢిల్లీ: నోబెల్ పురస్కార గ్రహీత కైలాస్ సత్యార్థి ఇంట్లో మంగళవారం ఉదయం చోరీ జరిగినట్టు ఢిల్లీ పోలీసులు వెల్లడించారు. ప్రస్తుతం సత్యార్థి అమెరికా పర్యటనలో ఉన్నారు.  సత్యార్థి ఇంట్లో చోరీకి గురైన విలువైన వస్తువులతో పాటు నోబెల్ బహుమతి నమూనా కూడా ఉన్నట్టు పోలీసులు వెల్లడించారు. ప్రొటోకాల్ నిబంధనల ప్రకారం అసలు నోబెల్ పురస్కారం మాత్రం రాష్ట్రపతి భవన్లో భద్రంగా ఉంది. సత్యార్థి ఇంట్లో చొరబడిన దొంగలు నోబెల్ అదేననుకుని నకిలీది పట్టుకెళ్లి ఉంటారని పోలీసులు చెబుతున్నారు. కాగా నోబెల్ బహుమతి కోసమే దొంగలు వచ్చారా అన్న కోణంలో కూడా విచారణ జరుపుతున్నారు. ఐపీసీ సెక్షన్ 380 కింద ఎఫ్ఐఆర్ నమోదు చేయడంతో పాటు... ఈ కేసును ప్రతిష్టాత్మకంగా తీసుకున్న పోలీసులు నిందితుల కోసం తీవ్రంగా గాలిస్తున్నారు. గతేడాది లోక్సభ ఎంపీ శశిథరూర్ ఇంట్లో చొరబడిన దొంగలు పలు విలువైన వస్తువులు విగ్రహాలతో పాటు... ప్రధాని బహూకరించిన మహాత్మా గాంధీ కళ్లద్దాలను కూడా అపహరించుకుపోయారు.
newdhilly: nobel puraskara graheeta kailas satyaarthi intlo mangalavaaram udayam chori jariginattu dhilli poliisulu velladinchaaru. prastutam satyaarthi america paryatanalo unnaaru.  satyaarthi intlo choreeki guraina viluvaina vastuvulatoe paatu nobel bahumati namuunaa kuudaa unnattu poliisulu velladinchaaru. protocal nibandhanala prakaaram asalu nobel puraskaaram maatram rashtrapati bhavanlo bhadramgaa undi. satyaarthi intlo chorabadina dongalu nobel adenanukuni nakileedi pattukelli untaarani poliisulu chebutunnaru. kaga nobel bahumati kosame dongalu vachara anna konamlo kuudaa vichaarana jaruputunnaru. ipc section 380 kinda efir namodu cheyadamtho paatu... ee kesunu pratishtaatmakamgaa teesukunna poliisulu ninditula kosam teevramgaa gaalistunnaaru. gatedadi loksabha empy sasitharoor intlo chorabadina dongalu palu viluvaina vastuvulu vigrahaalato paatu... pradhaani bahuukarinchina mahatma gaandhi kalladdaalanu kuudaa apaharinchukupoyaaru.